Diari Oficial de la Generalitat Valenciana


Sumari del DOGV 2693, del 21-02-1996 (1996/837520)

ACORD de 5 de febrer de 1996, del Govern Valencià, de creació, classificació i exempció del lloc de secretaria de la Mancomunitat Intermunicipal de la Ribera Baixa.
--------------------------------------------------------------------------------------------------------------------------------------------------------------------

### Dades del document

Número de DOGV
:   2693

Data del DOGV
:   21-02-1996

Secció del DOGV
:   ALTRES DISPOSICIONS

Número del document
:   1996/837520


Data del document
:   05-02-1996

Organisme emissor
:   Conselleria d'Administració Pública

Tipus de document
:   Acord

ACORD de 5 de febrer de 1996, del Govern Valencià, de creació, classificació i exempció del lloc de secretaria de la Mancomunitat Intermunicipal de la Ribera Baixa.   
El Govern Valencià, en la reunió del dia 5 de febrer de 1996, adoptà l'acord següent:  
Vista la sol·licitud efectuada per la Mancomunitat Intermunicipal de la Ribera Baixa mitjançant acord del Ple de l'esmentada corporació de data 29 de març de 1995, de creació i classificació en classe tercera d'un lloc de treball de secretaria reservat a funcionaris d'administració local amb habilitació de caràcter nacional.  
Vista també la sol·licitud que es realitza en l'esmentat acord d'exempció de l'esmentat lloc.  
L'article 6 del Reial Decret 1.732/1994, de 29 de juliol, indica que els esmentats llocs reservats a funcionaris amb habilitació de caràcter nacional en mancomunitats es classificaran a instància d'aquestes per l'òrgan autonòmic competent, i s'establirà per tant la possibilitat que les mancomunitats puguen discrecionalment sol·licitar la classificació de llocs de treball propis reservats als esmentats funcionaris.  
Segons l'esmentat article 6, la classificació ha de realitzar-se en els termes de l'article 2 de l'esmentada norma, i es pot considerar que en aquest supòsit i, en la mesura que la Mancomunitat Intermunicipal de la Ribera Baixa ha decidit iniciar el procediment de creació d'un lloc de treball reservat que, igual que els llocs de col·laboració a què fa referència l'apartat g) de l'esmentat article 2, aquests llocs en les mancomunitats seran classificats a proposta de la corporació interessada.  
L'article 4 del Reial Decret 1.732/1994, de 29 de juliol, estableix que les mancomunitats de municipis poden ser eximides de l'obligació de mantenir llocs propis reservats a habilitats de caràcter nacional quan la quantitat dels seus serveis o recursos siguen insuficients per al manteniment dels esmentats llocs, previ informe de la corresponent diputació provincial.  
Segons el dit article 4, les funcions reservades a habilitats de caràcter nacional en mancomunitats de municipis seran exercides mitjançant funcionaris amb habilitació de caràcter nacional d'alguns dels municipis que les integren, o per algun dels sistemes establits en els articles 5 o 31.2 del Reial Decret 1.732/1994, que respectivament regulen la possibilitat que siguen prestats pels serveis d'assistència de les diputacions provincials o mitjançant acumulació, després que s'haja obtingut la corresponent exempció.  
D'acord amb l'article 2.f) del Reial Decret 1.732/1994 en les entitats locals de classe tercera les funcions de comptabilitat, tresoreria i recaptació podran ser atribuïdes a un membre de l'entitat o als funcionaris d'aquesta.  
Segons l'article 159.1 del text refós de les disposicions legals vigents en matèria de règim local aprovat pel Reial Decret Legislatiu 781/1986, de 18 d'abril, en la nova redacció que li dóna la Llei 42/1994, de 30 de desembre, la competència d'execució en matèria de creació, supressió i classificació dels llocs de treball reservats a funcionaris de l'administració local amb habilitació de caràcter nacional correspon a les comunitats autònomes.   
Dins de la Generalitat Valenciana la proposta sobre classificació i exempció de llocs de treball reservats a funcionaris d'administració local amb habilitació de caràcter nacional s'atribueix a la Conselleria d'Administració Pública, d'acord amb el Decret 210/1995, de 24 de juliol, del Govern Valencià, pel qual s'aprova el Reglament Orgànic i Funcional de la Conselleria d'Administració Pública.  
La resolució corresponent serà publicada en el Diari Oficial de la Generalitat Valenciana. L'esmentada publicació serà tramesa a la Direcció General de la Funció Pública del Ministeri per a les Administracions Públiques, que farà una publicació conjunta en el Butlletí Oficial de l'Estat, almenys amb caràcter trimestral, d'acord amb l'article 9 del Reial Decret 1.732/1994.  
Segons l'article 4 del Reial Decret 1.732/1994, de 29 de juliol, les mancomunitats de municipis podran ser eximides de l'obligació de mantenir llocs propis reservats a habilitats de caràcter nacional, quan la seua quantia de serveis o recursos siga insuficient per al manteniment dels esmentats llocs, després de l'informe previ de la corresponent diputació provincial.  
Atés que l'article 25 de la Llei 5/1983, de 30 de desembre, de la Generalitat Valenciana, estableix que correspon al Govern Valencià l'exercici de competències atribuïdes a la Comunitat Valenciana i que no estiguen expressament atribuïdes a uns altres òrgans o institucions.  
Per tot això, a proposta del conseller d'Administració Pública, el Govern Valencià  
ACORDA  
Primer  
Crear el lloc de secretaria de la Mancomunitat Intermunicipal de la Ribera Baixa i classificar-lo en classe tercera.  
La provisió d'aquest lloc de treball està reservada a funcionaris d'administració local amb habilitació de caràcter nacional de la subescala de secretaria-intervenció, sense perjudici del que preveu la disposició transitòria primera, 2.c) del Reial Decret 1174/1987, de 18 de setembre.  
   
   
   
Segon  
Eximir l'esmentada entitat del manteniment del lloc de secretari-interventor, i posteriorment s'haurà d'instar l'acumulació.  
Tercer  
Les funcions de comptabilitat, tresoreria i recaptació podran ser atribuïdes a membres de l'entitat o funcionaris d'aquesta.  
Contra aquest acord, que posa fi a la via administrativa, s'hi pot interposar, després de la preceptiva comunicació prèvia, al Govern Valencià, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Butlletí Oficial de l'Estat.  
 València, 5 de febrer de 1996  
El conseller secretari del Govern Valencià,  
JOSÉ JOAQUíN RIPOLL SERRANO